লিয়াও ইয়ু : আমার কাছে সত্যটা সবার আগে, তারপর সাহিত্য। চীনে আমরা একনায়কের শাসনে বাস করি – আমাদের লেখকদের এ-ব্যাপারে একটি ভূমিকা নেওয়ার কথা। মো ইয়ান কোনো ভূমিকা গ্রহণ করেছেন? শাসক কীভাবে সাহিত্যকে প্রভাবিত করতে পারে, তিনি তো তারই নজির। মাওয়ের প্রতি নৈবেদ্যস্বরূপ ক্যালিগ্রাফির গ্রন্থে তিনি স্বহস্তে লিখেছেন। আমার কাছে এটাই প্রমাণ করে যে, সত্য কখনো তাঁর প্রথম অগ্রাধিকার নয়।